Nedžad Ibrišimović

Nedžad Ibrišimović (20. oktobar 1940 – 15. septembar 2011) bio je bosanskohercegovački književnik, vajar i akademik.

Od 1993. do 2001. bio je predsjednik Društva pisaca Bosne i Hercegovine. Najpoznatiji je po romanima Ugursuz (1968) i Vječnik (2005). Bio je jedan od osnivača Bošnjačke akademije nauka i umjetnosti 2011. Ibrišimovićevi romani prevođeni su na češki, turski, albanski, engleski, francuski, španski, njemački i italijanski jezik.

 Biografija 
Rođen je 20. oktobra 1940. u Sarajevu. U trećoj godini života ostao je bez oca i s majkom odlazi u Žepče, gdje završava osnovnu školu. Nakon jednogodišnjeg pohađanja tehničke škole u Zenici, 1957. odlazi u Sarajevo i pohađa srednju školu za primijenjene umjetnosti, Odsjek za vajarstvo, i završava je 1961. Nakon godinu dana nastavničkog rada u Žepču, upisuje se na studij filozofije u Sarajevu i diplomira 1977.

Bio je urednik u listovima Naši dani i Oslobođenje, jedno vrijeme bio je nastavnik u Goraždu, ali je uglavnom bio profesionalni književnik.

Tokom rata u Bosni i Hercegovini na Dobrinji je organizovao KZB "Preporod", koja je radila i u doba blokade tog dijela Sarajeva.

Bio je član Udruženja likovnih umjetnika Bosne i Hercegovine od 1982. Od te godine do 2000. imao je deset samostalnih izložbi. Bio je predsjednik Društva pisaca Bosne i Hercegovine, od 1993. do 2001, a od 1995. do 1998. glavni i odgovorni urednik časopisa za književnost Život. Prevođen je na češki, turski, albanski, engleski, francuski, španski, njemački i Italijanski jezik.

Nakon izlaska iz štampe djela Vječnik (2005), Društvo pisaca Bosne i Hercegovine kandidovalo ga je za Nobelovu nagradu.

Umro je 15. septembra 2011. u Sarajevu u 71. godini.

 Nagrade 
1975. Šestoaprilska nagrada Grada Sarajeva za roman Ugursuz;
1970. za televizijsku adaptaciju Ugursuza prvu nagradu za dramski tekst na Bledskom festivalu;
1971. za roman Karabeg godišnju nagradu Izdavačkog preduzeća "Svjetlost";
1989. za roman Braća i veziri godišnju nagradu Izdavačkog preduzeća "Veselin Masleša";
1992. Nagrada Društva pisaca BiH za knjigu Knjiga Adema Kahrimana;
2004. Nagrada "Skender Kulenović" za Izabrana djela I - X;
2005, za roman "Vječnik" nagrada Bošnjačke zajednice "Preporod";
2005, za roman "Vječnik" Udruženje izdavača i knjižara BiH godišnja nagradu;
2006, za roman "Vječnik" nagrada Hasan Kaimija.

 Bibliografija 

 Kuća zatvorenih vrata (Sarajevo, 1964)
 Najbolji časovničar na svijetu" (radio drama), 1967.
 Pisac i njegova kreatura" (radio drama), 1968.
 Zlatni most" (radio drama), 1968.
 Ugursuz (Sarajevo, 1968)
 Karabeg (Sarajevo, 1971)
 Priče (Sarajevo, 1972)
 Glas koji je pukao o Egidiju" (radio drama), 1974.
 Živo i mrtvo (radio drama), 1978
 Zmaj od Bosne (Sarajevo, 1980)
 Car si ove hevte (Sarajevo, 1980)
 Šamili tubakovi (Sarajevo, 1984)
 Nakaza i vila (Sarajevo, 1986)
 Drame (Sarajevo, 1988)
 Kuća bez vrata i druge priče (Sarajevo, 1989)
 Braća i veziri (Sarajevo, 1989)
 Dva dana u Al-Akru (Sarajevo, 1989)
 Knjiga Adema Kahrimana napisana Nedžadom Ibrišimovićem Bosancem (Sarajevo, 1992)
 Zambaci moje duše (Sarajevo, 1994)
 Vječnik (Sarajevo, 2005)
 El-Hidrova knjiga (Sarajevo, 2011)

 Reference 

 Vanjski linkovi 

Kategorija:Rođeni 1940.
Kategorija:Umrli 2011.
Kategorija:Bosanskohercegovački pisci
Kategorija:Biografije, Sarajevo
Kategorija:Članovi ANUBiH
Kategorija:Članovi BANU
Kategorija:Dobitnici Nagrade Društva pisaca Bosne i Hercegovine
Kategorija:Jugoslavenski pisci
Kategorija:Dobitnici Nagrade "Skender Kulenović"
Kategorija:Dobitnici Šestoaprilske nagrade
Kategorija:Članovi P.E.N. Centra Bosne i Hercegovine